โรงเรียนแม่สรวยวิทยาคม

**โรงเรียนแม่สรวยวิทยาคม** (อังกฤษ: **Maesuai  Witthayakhom School**; **M.S.W.** ) (อักษรย่อ **ม.ส.ว.**) (ไทยถิ่นเหนือ:) เป็นโรงเรียนรัฐบาลประเภทโรงเรียนมัธยมศึกษาขนาดกลาง ในสังกัดสำนักงานเขตพื้นที่การศึกษามัธยมศึกษาเชียงราย กระทรวงศึกษาธิการ ตั้งอยู่เลขที่ 399 หมู่ 11 บ้านสันเครือฟ้า ถนนแม่สรวย-ฝาง เทศบาลตำบลเวียงสรวย ตำบลแม่สรวย อำเภอแม่สรวย จังหวัดเชียงราย  เปิดสอนในระดับชั้นมัธยมศึกษาตอนต้นและตอนปลาย

## ประวัติ
โรงเรียนแม่สรวยวิทยาคม จัดตั้งขึ้นเมื่อวันที่ 17 พฤษภาคม พ.ศ. 2499 และกระทรวงศึกษาธิการได้ยกเลิกการประถมศึกษาของกรมสามัญศึกษาและได้อนุมัติให้จัดตั้งเป็นโรงเรียนมัธยมศึกษาสายสามัญเมื่อวันที่ 23 เมษายน พ.ศ. 2517 มีชื่อว่า “โรงเรียนแม่สรวยวิทยาคม”

พ.ศ. 2526 โรงเรียนได้เข้าร่วมโครงการ มพช. 2 รุ่น 1

พ.ศ. 2526 โรงเรียนได้รับประกาศนียบัตรจากกระทรวงศึกษาธิการว่าได้ดำเนินการใช้หลักสูตรดีเด่น สมควรเป็นผู้นำการใช้หลักสูตรมัธยมศึกษาตอนต้น โดยได้รับเมื่อวันที่ 11 กันยายน พ.ศ. 2527

พ.ศ. 2529 มีนักเรียนสมัครเข้าเรียนชั้นมัธยมศึกษาปีที่ 1 จำนวน 240 คน เกินเป้าหมายที่ทางกรมสามัญศึกษากำหนด นับเป็นปีแรกที่นักเรียนมีความตื่นตัวทางการศึกษา ทางโรงเรียนจึงขอขยายห้องเรียนซึ่งทางกรมสามัญศึกษาอนุมัติให้ขยายเป็น 6 ห้องเรียน วันที่ 11 ตุลาคม พ.ศ. 2529 สมาคมผู้ปกครองและครูโรงเรียนแม่สรวยวิทยาคม ได้จัดให้มีการทำบุญทอดผ้าป่าสามัคคี ได้เงินทั้งสิ้น 471,447.50 บาท นำไปซื้อเครื่องดนตรีสากลสำหรับนักเรียนได้ฝึกหัด

พ.ศ. 2530 โรงเรียนได้รับความช่วยเหลือจากโครงการช่วยเหลือพัฒนาที่สูงไทย – เยอรมัน จัดให้วัสดุ – อุปกรณ์ สำหรับการสร้างที่พักนักเรียนหญิงและอุปกรณ์ยังชีพเป็นจำนวนเงิน 90,505 บาท กรมสามัญศึกษาจัดให้โรงเรียนเข้าโครงการขยายโอกาสทางการศึกษา โดยจัดสรรงบประมาณสนับสนุนจำนวน 30,000 บาท

พ.ศ. 2531 เปิดสอนระดับมัธยมศึกษาตอนปลาย (ม.4) จำนวน 2 ห้องเรียน มีนักเรียน 58 คน

พ.ศ. 2533 เปิดสอนโรงเรียนสาขาวาวี (ม.1) จำนวน 1 ห้องเรียน มีนักเรียน 41 คน

พ.ศ. 2534 – พ.ศ. 2535 ได้รับงบประมาณก่อสร้างอาคารเรียนแบบ 216ล. (ปรับปรุง 29)

พ.ศ. 2539 ได้รับความร่วมมือจากสมาคมออยสก้า ประเทศญี่ปุ่น ปลูกป่าโรงเรียน เข้าร่วมโครงการพัฒนากระบวนการเรียนการสอน ด้านสิ่งแวดล้อมด้วยวิธีกรณีศึกษาป่าชุมชน เริ่มดำเนินการลงนามในข้อตกลงเป็นโรงเรียนพี่โรงเรียนน้อง ตามโครงการแลกเปลี่ยนวัฒนธรรมและการศึกษา ระหว่างโรงเรียนแม่สรวยวิทยาคมกับโรงเรียนอากาบะ เมืองคิอินากาชิมา จังหวัดมิเอะ ประเทศญี่ปุ่น และอาจารย์ใหญ่ ครู – อาจารย์ นักเรียนได้เดินทางไปดูงานครั้งแรก

พ.ศ. 2538 ได้รับงบประมาณก่อสร้างหอประชุมแบบ 100/27 จำนวน 1 หลัง หอนอนนักเรียนแบบจุ 35 คน จำนวน 1 หลัง พร้อมโรงอาบน้ำ ชาย หญิง และโรงหุงต้ม ก่อสร้างอาคารเรียน 216 ล. (ปรับปรุง 29) จำนวน 1 หลัง ต่อเติมชั้นล่างเป็นสำนักงาน, ห้องธุรการ, ห้องวิชาการ, ห้องประชุม ใช้เงินเหลือก่อสร้างถนนคอนกรีต 360 เมตร ก่อสร้างระบบประปาและพัฒนาแหล่งน้ำในโรงเรียน ซ่อมแซมและก่อสร้างด้านหน้าโรงเรียนยาว 255 เมตร โดยสมาคมผู้ปกครองและครูนักเรียนโรงเรียนแม่สรวยวิทยาคม โรงเรียนมีโครงการสวนสวยโรงเรียนงามเฉลิมพระเกียรติ พระบาทสมเด็จพระเจ้าอยู่หัว ครองราชย์ครบ 59 ปี จัดตั้งวงกลองยาวจำนวน 1 วง เป็นเงิน 60,000 บาท

พ.ศ. 2539 เข้าโครงการนำร่องปฏิรูปการศึกษา ได้รับรางวัลการจัดสิ่งแวดล้อมในโรงเรียนอันดับที่ 2 ของจังหวัดเชียงราย

พ.ศ. 2540 ต่อเติมชั้นล่างอาคาร 3 เป็นห้องสมุดกาญจนาภิเษก ห้องบริการ สร้างป้ายชื่อโรงเรียน ใช้เงินบริจาคเป็นจำนวน 150,000 บาท ปรับปรุงที่ดื่มน้ำนักเรียน ใช้งบบริจาคจำนวน 56,000 บาท จัดทำโครงการอาหารกลางวัน จัดโครงการติวเข้ม จัดซื้อเครื่องคอมพิวเตอร์ 21 เครื่อง ใช้งบบริจาคจำนวน 780,000 บาท จัดซื้อเครื่องพิมพ์ดีด 40 เครื่อง ใช้งบบริจาคจำนวน 360,000 บาท จัดตั้งวงกลองสะบัดชัย งบสมาคมศิษย์เก่า จำนวน 16,000 บาท เข้าร่วมจัดอบรมลูกเสือชาวบ้านเฉลิมพระเกียรติฯ กับหน่วยราชการอื่น ๆ

พ.ศ. 2541 สร้างศาลาเฉลิมพระเกียรติ 72 พรรษา งบสมาคมผู้ปกครองและครูฯ จำนวน 300,000 บาท ปรับปรุงห้องสมุดเพิ่มเติม งบบริจาค 66,000 บาท ปรับปรุงโรงอาหาร งบประมูลร้านค้า

พ.ศ. 2542 จัดสร้างที่ประดิษฐานพระพุทธรูป โดยได้รับการบริจาคจากผู้ปกครองนักเรียน จำนวน 250,000 บาท สร้างเรือนเกษตรให้นักเรียนฝึกตามโครงการเกษตรทฤษฎีใหม่ ปรับปรุง – ซ่อมแซมลานข้างพระพุทธรูป เป็นห้องเรียนวิชาพระพุทธศาสนากลางแจ้ง

พ.ศ. 2543 โรงเรียนนำร่องปฏิรูปและพัฒนาการศึกษาและเข้าสู่ระบบประกันคุณภาพ ได้รับคัดเลือกเข้ารับการประเมิน SSR 12 มาตรฐาน เป็นตัวแทนสหวิทยาเขตเวียงกาหลง ได้ส่งครูจากโรงเรียนสหวิทยาเขตมาช่วยสอนตามโครงการของสหวิทยาเขต โรงเรียนได้รับหนังสือจากนายกเมืองคิอินากา-ชิม่าประเทศญี่ปุ่น ให้ไปศึกษาดูงาน เดือนธันวาคม ได้สร้างศาลาร้อยใจสมเด็จย่า มูลค่า 150,000 บาท

พ.ศ. 2544 สมาคมผู้ปกครองและครู โรงเรียนแม่สรวยวิทยาคม ก่อสร้างรั้วด้านทางทิศตะวันตกยาว 80 เมตร

พ.ศ. 2545 ได้รับเลือกให้เป็นโรงเรียนแกนนำ นำร่องการใช้หลักสูตรการศึกษาขั้นพื้นฐาน พ.ศ. 2544 ของกรมสามัญศึกษา จึงประกาศใช้หลักสูตรขั้นพื้นฐาน โรงเรียนแม่สรวยวิทยาคม พ.ศ. 2545 โดยความเห็นชอบของคณะกรรมการสถานศึกษา สมาคมผู้ปกครองและครูโรงเรียนแม่สรวยวิทยาคมก่อสร้างรั้วทางด้านตะวันออกยาว 100 เมตร

พ.ศ. 2546 โรงเรียนได้รับการคัดเลือก “โรงเรียนหนึ่งอำเภอ หนึ่งโรงเรียนในฝัน (Lab School)” สมาคมผู้ปกครองและครู ก่อสร้างรั้วด้านทางทิศตะวันตก ยาว 100 เมตร

พ.ศ. 2547 สมาคมผู้ปกครองและครู ก่อสร้างรั้วด้านทิศตะวันตก ยาว 300 เมตร

พ.ศ. 2548 สมาคมผู้ปกครองและครู ก่อสร้างรั้วด้านทิศตะวันออก ยาว 60 เมตร

พ.ศ. 2562 ได้รับรางวัลสถานศึกษาปลอดภัย ดีเด่น ประจำปี 2562 ปีที่ 1 ติดต่อกัน จากกรมสวัสดิการและคุ้มครองแรงงาน กระทรวงแรงงาน

พ.ศ. 2563 ได้รับรางวัลสถานศึกษาปลอดภัย ดีเด่น ประจำปี 2563 ปีที่ 2 ติดต่อกัน จากกรมสวัสดิการและคุ้มครองแรงงาน กระทรวงแรงงาน

พ.ศ. 2564 ได้รับรางวัลสถานศึกษาปลอดภัย ดีเด่น ประจำปี 2564 ปีที่ 3 ติดต่อกัน จากกรมสวัสดิการและคุ้มครองแรงงาน กระทรวงแรงงาน

พ.ศ. 2565 ได้รับรางวัลสถานศึกษาปลอดภัย ดีเด่น ประจำปี 2565 ปีที่ 4 ติดต่อกัน จากกรมสวัสดิการและคุ้มครองแรงงาน กระทรวงแรงงาน

### ข้อมูลทั่วไป
โรงเรียนแม่สรวยวิทยาคม เดิมชื่อ “โรงเรียนแม่สรวย” เป็นโรงเรียนที่สังกัดองการประถมศึกษา กรมสามัญศึกษากระทรวงศึกษาธิการ จัดตั้งเมื่อวันที่ 17 พฤษภาคม พ.ศ. 2499 ในช่วงเปิดทำการเรียนครั้งแรกอาศัยโรงเรียนบ้านแม่สรวยเป็นสถานศึกษาที่เรียนชั่วคราวต่อมาได้ยกเลิกประถมศึกษาของกรมสามัญศึกษาและอนุมัติให้จัดตั้งเป็นโรงเรียนมัธยมศึกษาสายสามัญ เมื่อวันที่ 23 เมษายน พ.ศ. 2517 มีชื่อว่า “โรงเรียนแม่สรวยวิทยาคม” อักษรย่อ “ม.ส.ว.” บนพื้นที่ 40 ไร่ 360 ตารางวา อยู่หมู่ที่ 11 ตำบลแม่สรวย อำเภอแม่สรวย จังหวัดเชียงราย สภาพทางภูมิศาสตร์ของโรงเรียนตั้งอยู่ที่ลาดเนินเขา มีน้ำใต้ดินสามารถสูบขึ้นมาบริโภคได้ สภาพทั่วไปของชุมชนที่รับบริการพื้นที่ส่วนมากเป็นที่ราบตามหุบเขา ที่ลาดไหล่เขา ในฤดูฝนมีฝนตกชุก ฤดูหนาวอากาศหนาวจัด มีเส้นทางคมนาคมที่นักท่องเทียวผ่านเป็นจำนวนมากประชาชนในพื้นที่ประกอบด้วย คนไทยพื้นราบ คนไทยภูเขา เช่น ลีซอ มูเซอ เย้า กระเหรียง จีนฮ่อ เป็นต้น ส่วนศาสนาที่นับถือ คือ พุทธ คริสต์ อาชีพสวนใหญ่ทำการเกษตรกรรม

โรงเรียนแม่สรวยวิทยาคม ได้จัดการเรียนการสอนระดับมัธยมศึกษาตอนต้นและตอนปลาย โดยใช้หลักสูตรมัธยมศึกษาตอนต้น พุทธศักราช 2521 (ปรับปรุง 2533) และหลักสูตรมัธยมศึกษาตอนปลายพุทธศักราช 2524 (ปรับปรุง 2533) ของกระทรวงศึกษาธิการ โรงเรียนได้จัดให้นักเรียนได้เลือกเรียนวิชาเลือกเสรีอยางหลากหลาย มีการเลือกกิจกรรมชุมนุมเสริมหลักสูตรจัดตั้งวงดนตรีพื้นเมือง วงดุริยางค์ วงดนตรีสากลความถนัด และความสามารถของนักเรียน

## ทำเนียบผู้บริหาร

## สัญลักษณ์ประจำโรงเรียน
* **ตราสัญลักษณ์ประจำโรงเรียน**
****แฉกรัศมี 11 แฉก** รูปทรงลักษณะดาบ แสดงถึงความเฉียบคม เฉียบแหลม พร้อมที่จะฝ่าฟันอุปสรรคต่างๆ ความเป็นอันหนึ่งอันเดียวกันและความเป็นหนึ่ง ทั้งยังสื่อความหมายถึงกลุ่มสาระทั้ง 8 กลุ่ม รวมถึงนักเรียน ลูกจ้างและบุคลากรทางการศึกษาทุกท่าน
****พระธาตุจอมแจ้ง** หนึ่งในพระธาตุ 9 จอมในจังหวัดเชียงราย ซึ่งประดิษฐาน ณ อำเภอแม่สรวยซึ่งเป็นที่เคารพสักการะยึดเหนี่ยวจิตใจและยังเป็นศูนย์รวมใจของชาวแม่สรวยทุกคน
****เกลียวเชือก** สื่อถึงความกลมเกลียว สามัคคีเป็นอันหนึ่งอันเดียวกันของชาวแม่สรวยวิทยาคม
****แสงเทียน, หนังสือ, ช่อ[[ชัยพฤกษ์]]** สื่อถึงแสงสว่างแห่งความรู้ เป็นเครื่องพัฒนาปัญญาให้งอกงาม
****ดอกบัวตูม** แสดงถึงความรู้ที่กำลังเจริญงอกงาม จากรุ่นหนึ่งไปสู่อีกรุ่นหนึ่ง
****ลายคลื่นน้ำ** สื่อถึงความอุดมสมบูรณ์ของอำเภอแม่สรวยซึ่งสามารถทำเกษตรกรรมได้ตลอดทั้งปี เพราะมีเขื่อนกักเก็บน้ำขนาดใหญ่หล่อเลี้ยงชาวแม่สรวย อีกทั้งยังสื่อได้ถึงกระแสธารแห่งความรู้ที่เป็นฐานโอบอุ้มทุกอย่างไว้
* **วิสัยทัศน์** โรงเรียนแม่สรวยวิทยาคม จัดการศึกษาเพื่อพัฒนาผู้เรียนให้ได้มาตรฐานการศึกษา  ส่งเสริมการใช้เทคโนโลยี อนุรักษ์สิ่งแวดล้อม สืบสานภูมิปัญญาท้องถิ่น และดำรงชีวิตตามหลักปรัชญาของเศรษฐกิจพอเพียง
* **อัตลักษณ์โรงเรียน** ไหว้สวย รวยน้ำใจ
* **คำขวัญ** มารยาทดี มีวินัย ใฝ่เรียนรู้ อยู่อย่างพอเพียง
* **ปรัชญาประจำโรงเรียน** “สุตํ ปัญญาย วฑฒนํ” หมายถึง ความรู้เป็นเครื่องพัฒนาปัญญา
* **สีประจำโรงเรียน** เขียว ขาว แดง
**  **สีเขียว** หมายถึง ความเจริญก้าวหน้า
**  **สีขาว** หมายถึง แสงสว่างแห่งปัญญา
**  **สีแดง** หมายถึง ความกล้าหาญ
* **เพลงประจำโรงเรียน** เพลงมาร์ช ม.ส.ว.

## เพลงมาร์ช ม.ส.ว.
**คำร้อง - ทำนอง** : สุทัศ อนันศรี

ซ้ำ (*,**)

## วิสัยทัศน์ พันธกิจ เป้าหมาย อัตลักษณ์
วิสัยทัศน์ พันธกิจ เป้าหมาย อัตลักษณ์ และเอกลักษณ์ของสถานศึกษา
### วิสัยทัศน์
โรงเรียนแม่สรวยวิทยาคม เป็นโรงเรียนที่จัดการศึกษาเพื่อพัฒนาผู้เรียนให้ได้มาตรฐานการศึกษา ส่งเสริมการใช้เทคโนโลยี อนุรักษ์สิ่งแวดล้อม สืบสานภูมิปัญญาท้องถิ่น และดำรงชีวิตตามหลักปรัชญาของเศรษฐกิจพอเพียง
### พันธกิจ
# จัดการศึกษาที่เน้นนักเรียนเป็นสำคัญให้ได้มาตรฐานโดยส่งเสริมสนับสนุนให้ผู้เรียนมีโอกาสเลือกเรียนได้ตามความถนัดและความสนใจอย่างเท่าเทียมกัน
# ส่งเสริม สนับสนุน การจัดกิจกรรมการเรียนการสอนแบบบูรณาการ นำเทคโนโลยีที่ทันสมัยมาใช้ในการศึกษา
# มุ่งเน้นให้ผู้เรียนตระหนักถึงคุณค่าและปฏิบัติตนตามขนบธรรมเนียมประเพณี วัฒนธรรมสิ่งแวดล้อม ภูมิปัญญาไทย และดำรงชีวิตตามหลักปรัชญาของเศรษฐกิจพอเพียง
### อัตลักษณ์ของสถานศึกษา
คุณธรรมดี กิจกรรมเด่น
### เอกลักษณ์ของสถานศึกษา
บรรยากาศเอื้อต่อการเรียนรู้

## เกียรติยศและรางวัล
* ผ่านการประเมินโรงเรียนต้นแบบโครงการ “หนึ่งอำเภอ หนึ่งโรงเรียนในฝัน" ประจำปีการศึกษา 2548
* ผ่านการประเมินคัดเลือกเพื่อขอรับรางวัลโรงเรียนพระราชทาน ปีการศึกษา 2548 ระดับเขตพื้นที่การศึกษาเชียงราย เขต 2 เมื่อวันที่ 22 กันยายน พ.ศ. 2548
* ผ่านการประเมินโรงเรียนส่งเสริมสุขภาพระดับเขตพื้นที่การศึกษาเชียงราย เขต 2 ระดับเหรียญทอง ประจำปีการศึกษา 2548
* ผ่านการรับรอง 2A ต้นแบบโรงรียนมาตรฐานระบบการต้านยาเสพติด (QAD) จากสำนักงานอาสากาชาดไทย ด้านการปฎิรูปการเรียนรู้ ผู้บริหารสถานศึกษาต้นแบบปฎิรูปกระบวนการเรียนรู้ (TA) ครุต้นแบบและครุแกนนำ จำนวน 10 คน ระดับเขตพื้นที่ ประจำปีการศึกษา 2548
* สถานศึกษาต้นแบบการจัดการเรียนการสอนและการบริหารจัดการตามหลักปรัชญาเศรษฐกิจพอเพียง 2550 กระทรวงศึกษาธิการ
* สถานศึกษาพระราชทาน ระดับมัธยมศึกษาขนาดกลาง ปีการศึกษา 2551
* การรับรองขั้นตามมาตรฐานระบบการต้านยาเสพติด (QAD) สำนักงานอาสากาชาด สภากาชาดไทย ปีการศึกษา 2549 - 2554 
* โรงเรียนต้นแบบโรงเรียนในฝัน (โรงเรียนดีใกล้บ้าน) รุ่นที่ 1
* รางวัลสถานศึกษาปลอดภัย ดีเด่น จากกรมสวัสดิการและคุ้มครองแรงงาน กระทรวงแรงงาน ประจำปี 2562 - 2565

## เชิงอรรถ

## แหล่งข้อมูลออนไลน์
* ระบบส่งภาพกิจกรรม E-GALLERY (2552, 5 สิงหาคม). *ผอ.สพท.เชียงราย เขต 4 ร่วมยินดีกับโรงเรียนแม่สรวยวิทยาคม รางวัลสถานศึกษาพระราชทาน ระดับมัธยมศึกษา ขนาดกลาง ปีการศึกษา 2551.* [ออนไลน์]. เข้าถึงได้จาก: . (เข้าถึงเมื่อ: 18 เมษายน 2555).
* *ประวัติโรงเรียนแม่สรวยวิทยาคม.* (ม.ป.ป.). [ออนไลน์]. เข้าถึงได้จาก: . (เข้าถึงเมื่อ: 10 สิงหาคม 2566).

## แหล่งข้อมูลอื่น
* เว็บไซต์โรงเรียนแม่สรวยวิทยาคม
* เว็บไซต์โรงเรียนแม่สรวยวิทยาคมอีกเว็บหนึ่ง
* ฟังเพลงมาร์ช ม.ส.ว.

หมวดหมู่:โรงเรียนในจังหวัดเชียงราย
หมวดหมู่:โรงเรียนมัธยมศึกษาขนาดกลาง
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาเชียงราย
หมวดหมู่:โรงเรียนมัธยมศึกษาประจำอำเภอในจังหวัดเชียงราย
หมวดหมู่:โรงเรียนที่ก่อตั้งในปี พ.ศ. 2499
หมวดหมู่:สิ่งก่อสร้างในอำเภอแม่สรวย